Tekan Gunung Buthak Ki Sidagoro ngandhapake Jaka Patohan, sukune cememplung ing lendhut. Krugal-krugel rasane suku kang nembe modot. Nalika didudut mentas saka lendhutan, kagyat Sang Jaka, satemah dadi bingah. Luh tumetes ngaturake gunging panuwun dhumateng Gusti sing wis peparing kanugrahan, sukune saiki wis pulih kaya wingi-uni. Yen mlaku saiki wis ora perlu digendhong utawa dirempek abdine maneh, malah yen dijak balapan mlayu karo Ki Sidagoro ora bakal kalah. Dhasare isih muda, gagah, tenagane isih rosa, jangkahe isih amba.